E 1922 ez aloubas Lu Ruz an Unvaniezh Soviedel (URSS) nevez ar Chaokaz hag e stalias gouarnamant kreiz an URSS ar Republik treuzkaokaziat. Lakaet e voe un nebeut pastelloù-bro poblet gant Armenianiz e-barzh harzoù Republik soviedel Azerbaidjan, Karabach uhel en o zouez, ur vro veneziek-kenañ. E 1923 e voe savet Karabach-Uhel, evel ur rannvro (oblast e rusianeg) emren a voe savet evit an Armenianiz a oa o vevañ eno.  E 1936 e tivizas URSS rannañ ar Republik treuzkaokaziat e teir stad, Armenia, Azerbaidjan ha Jorjia hep kemmañ statud an oblast emren.  Dan 10 a viz Kerzu 1991, dar mare ma oa URSS o vont war ziskar e voe aozet ur referendom e Nagorno-Karabach hag e pastell-vro Sahumian a zo nes dezhañ. Pa voe asantet gant ar muiañniver eus an annezidi e tisklêrias Republik Nagorno-Karabach he dishualded diouzh Azerbaidjan. Ur brezel a darzhas etre nerzhioù milourel Nagorno-Karabach harpet gant lu Armenia ha lu Azerbaidjan. Rannvroioù Azerbaidjan etre Armenia ha Nagorno-Karabach zo bet aloubet gant an Armeniz ha skarzhet ar boblañ azeri dioute kuit na vefe enklozet ken ar republik nann-anavezet.